Dom zdravlja Valjevo

Naručilac je izmenom tenderske dokumentacije od 15.03.2017. 12:55 u potpunosti izmenio konkursnu dokumentaciju za partiju 1: Ultrazvučni aparat- što je pravo Naručioca, međutim, određene hardverske karakteristike su značajno degradirane i ovim putem sugerišemo Naručiocu da učinjene izmene mogu da utiču na kvalitet dijagnostike.

Poseban utisak ostavlja:

1. Novom tehničkom specifikacijom, pod tačkom 3. tražen je 17'' monitor, dok je prethodnom tehničkom specifikacijom tražen 21'' monitor. Obzirom da i najniže klase ultrazvučnih aparata svih proizvođača koji nisu stare tehnologije, poseduju monitore od bar 19'', ne razumemo potrebu naručioca da značajno smanji veličinu monitora.

2. Novom tehničkom specifikacijom je izbačena tačka 6.- kontrolni ekran osetljiv na dodir. Ultrazvučni aparat je namenjen ginekologiji i kontrolni ekran na dodir na ultrazvučnom aparatu značajno olakšava rad operatera (doktora). Obzirom da i ultrazvučni aparati niže klase (ulazni nivo) poslednje generacije poseduju ekran na dodir, preko kojeg se lakše i brže pristupa opcijama i merenjima, molimo Vas objasnite razloge predmetne izmene.

3.S druge strane, postoje značajne izmene specifikacije koje su vezane za eventualne nadogradnje i ne nabavljaju se putem ove nabavke, a prilično su eliminatorne za druge proizvođače (ponuđače). S toga Vas molimo da navedete proizvođače i modele ultrazvučnih aparata koje ste imali u vidu prilikom ispitivanja tržišta a poseduju navedene opcije koje su predmet eventualne buduće nadogradnje i defibrilatora koje ste imali u vidu prilikom ispitivanja tržišta a poseduju tražene karakteristike u vidu težine, shodno Načelu transparentnosti postupka javne nabavke a prema članu 11 Zakona o javnim nabavkama, a poseduju navedene opcije koje su predmet eventualne buduće nadogradnje.

Odgovori:

1. Veličina monitora nije od presudne važnosti u ovom postupku javne nabavke, već kvalitet slike. Pod tačkom 3. se traži : „LCD LED HI RES wide monitor dijagonale 17“.
2. Touch screen panel nije garancija niti parametar kvaliteta kao ni neophodna stavka za adekvatnu funkcionalnost I performanse ultrazvučnog aparata, te Naručilac ne smatra da je posedovanje, odnosno ne posedovanje touch panela uslov koji utiče na kvalitet I performanse traženog dobra.
3. Značajne izmene specifikacije koje su vezane za eventualne nadogradnje su napravljene s ciljem podizanja nivoa kvaliteta I performansi predmetnog dobra. Svaka od željenih nadogradnji je vezana za realne potrebe I neophodne funkcionalnosti koje Naručilac ima te postoji realna I validna potreba I razlog za istim.

 Komisija za javnu nabavku.